Αυγούστα της Σαξονίας-Γόθας-Αλτεμβούργου

Η Αυγούστα της Σαξονίας-Γόθας-Αλτεμβούργου (αγγλικά: Princess Augusta of Saxe-Gotha-Altenburg, γερμανικά: Augusta von Sachsen-Gotha-Altenburg, 30 Νοεμβρίου 1719 - 8 Φεβρουαρίου 1772) ήταν η σύζυγος του Φρειδερίκου, Πρίγκιπα της Ουαλίας. Ήταν μία από τις τέσσερις Πριγκίπισσες της Ουαλίας που δεν έγινε ποτέ Βασιλική σύζυγος.

Αρκετά μέρη στη Βρετανική Αμερική ονομάστηκαν προς τιμήν της Αυγούστας: Ωγκάστα (Augusta) της Τζόρτζια, Κομητεία Ωγκάστατης Βιρτζίνια και το Φρούριο Ωγκάστα της Κομητείας Νορθάμπερλαντ στην Πενσυλβάνια.

Πρώιμα χρόνια
Γεννήθηκε στις 30 Νοεμβρίου 1719 στη Γκότα του Δουκάτου της Σαξονίας-Γόθας-Αλτεμβούργου. Ήταν κόρη του Φρειδερίκου Β΄ της Σαξονίας-Γόθας-Αλτεμβούργου και της Μαγδαληνής-Αυγούστας του Άνχαλτ-Τσερμπστ, κόρης του Καρόλου του Άνχαλτ-Τσερμπστ.Finch, Barbara Clay: Lives of the princesses of Wales. Part IIVan der Kiste, John (1997) George II and Queen Caroline. Stroud, Gloucestershire: Sutton Publishing. . p 154

Η Αυγούστα δεν μιλούσε γαλλικά ή αγγλικά και προτάθηκε να της δοθούν μαθήματα πριν από το γάμο, αλλά η μητέρα της δεν το έκρινε απαραίτητο, καθώς η βρετανική βασιλική οικογένεια ήταν από τη Γερμανία. Όταν έφτασε στη Βρετανία, δεν μιλούσε σχεδόν καθόλου αγγλικά, για μια γαμήλια τελετή που έλαβε χώρα σχεδόν αμέσως στις 8 Μαΐου 1736 η Αυγούστα παντρεύτηκε τον 29 χρόνο διάδοχο Φρειδερίκο και μαζί απέκτησαν:
την Αυγούστα  (1737-1813), Δούκισσα του Μπράουνσβαϊγκ. Παντρεύτηκε τον Κάρολο Γουλιέλμο Φερδινάνδο του Μπράουνσβαϊγκ-Βόλφενμπυτελ. Απέκτησαν 7 παιδιά.
τον Γεώργιο Γ΄ (1738-1820), παντρεύτηκε την Καρλόττα του Μεκλεμβούργου-Στρέλιτς. Απέκτησαν 15 παιδιά.
τον Εδουάρδο, Δούκα της Υόρκης και του Ώλμπανυ (1739-1767).
την Ελισάβετ (1741-1759).
τον Γουλιέλμο Ερρίκο, Δούκα του Γκλώστερ και του Εδιμβούργου (1743-1805), παντρεύτηκε την Μαρία Γουόλπολ. Απέκτησαν 3 παιδιά.
τον Ερρίκο, Δούκα του Κάμπερλαντ και του Στράθερν (1745-1790), παντρεύτηκε την Ανν Λάττρελ. Δεν απέκτησαν παιδιά.
την Λουίζα (1749-1768).
τον Φρειδερίκο (1750-1765).
την Καρολίνα Ματθίλδη (1751-1775), Βασίλισσα της Δανίας και της Νορβηγίας. Παντρεύτηκε τον Χριστιανό της Δανίας και της Νορβηγίας. Απέκτησαν 2 παιδιά.

Κατά τη διάρκεια του πρώτου έτους του γάμου, η Αυγούστα έπαιζε με την κούκλα της, έως ότου η αδελφή του Φρειδερίκου, Καρολίνα, της είπε να σταματήσει. Ο Φρειδερίκος εκμεταλλεύτηκε της απειρίας της, όταν είχε την ερωμένη του Τζέην, Λαίδη Άρτσιμπαλντ Χάμιλτον, που εργάστηκε ως Κυρία της Κρεβατοκάμαρας αφού την έπεισαν ότι δεν υπήρχε αλήθεια στη φήμη της ιστορίας του. 

Ο Φρειδερίκος πέθανε ξαφνικά στις 2 Μαρτίου 1751 αφήνοντας την χήρα σε ηλικία μόλις 31 ετών  και τεσσερισήμισι μήνες πριν την γέννηση του ένατου παιδιού τους. Περίπου στις έξι το πρωί οι συνοδοί της προσπάθησαν να την πείσουν να φύγει από το κρεβάτι του νεκρού συζύγου της. Επέστρεψε δύο ώρες αργότερα με λιγότερη σκέψη για τη θλίψη της από το άγχος της για την τιμή του, προχώρησε στο δωμάτιο του Πρίγκιπα και έκαψε όλα τα ιδιωτικά του έγγραφα.Finch, Barbara Clay: Lives of the princesses of Wales. Part III

Ωστόσο, η Αυγούστα επικρίθηκε για τον τρόπο με τον οποίο ανάθρεψε τα παιδιά της, καθώς τα απομόνωσε από τον έξω κόσμο σε ένα απομονωμένο οικογενειακό περιβάλλον, συναντώντας σπάνια ανθρώπους έξω από την οικογένεια.

Η Αυγούστα πέθανε στις 8 Φεβρουαρίου 1772 σε ηλικία 52 ετών από καρκίνο του λάρυγγα στο Μέγαρο Κάρλτον. Τάφηκε στο Αββαείο του Ουέστμινστερ.

Κήποι του Κιού
Η Αυγούστα διεύρυνε και επέκτεινε σε μεγάλο βαθμό τούς κήπους τού Παλατιού Κιού μετά το τέλος τού συζύγου της. Ο σερ Ουίλλιαμ Σάμπερς έκτισε αρκετά οικοδομήματα τού κήπου γι' αυτήν. Ένα από αυτά είναι η μεγαλοπρεπής κινεζική παγόδα, που κτίστηκε το 1761 και παραμένει μέχρι σήμερα.Royal Botanic Gardens, Kew. Augusta, Princess of Wales . Retrieved 6 October 2005.

Πρόγονοι

Τίτλοι
30 Νοεμβρίου 1719 - 17 Απριλίου 1736: Η Δουκική Γαληνοτάτη Υψηλότητα Πριγκίπισσα Αυγούστα της Σαξονίας-Γόθας-Αλτεμβούργου, Δούκισσα της Σαξονίας
17 Απριλίου 1736 - 31 Μαρτίου 1751: Η Βασιλική Υψηλότητα Η Πριγκίπισσα της Ουαλίας
31 Μαρτίου 1751 - 8 Φεβρουαρίου 1772: Η Βασιλική Υψηλότητα Η Χήρα Πριγκίπισσα της Ουαλίας

Παραπομπές

 Εξωτερικοί σύνδεσμοι 
A short profile of Augusta alongside other influential women of her time
Augusta of Saxe-Gotha, Princess of Wales at the National Portrait Gallery, London

Κατηγορία:Οίκος του Αννόβερου
Κατηγορία:Βρετανίδες πριγκίπισσες
Κατηγορία:Βρετανίδες δούκισσες
Κατηγορία:Πριγκίπισσες της Γερμανίας
Κατηγορία:Πριγκίπισσες της Σαξονίας-Γόθας-Αλτεμβούργου